**NOTA DE FUNDAMENTARE**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ***Secţiunea 1***  ***Titlul proiectului de act normativ***  Hotărâre a Guvernului privind modificarea și completarea Hotărârii Guvernului nr. 611/2008 pentru aprobarea normelor privind organizarea şi dezvoltarea carierei funcţionarilor publici | | | | | | | | |
| ***Secţiunea a 2-a***  ***Motivul emiterii actului normativ*** | | | | | | | | |
| 1. Descrierea situaţiei actuale | Hotărârea Guvernului nr. 611/2008 pentru aprobarea normelor privind organizarea şi dezvoltarea carierei funcţionarilor publici, cu modificările și completările ulterioare, reprezintă actul normativ care reglementează normele cu privire la organizarea și desfășurarea concursurilor pentru ocuparea funcțiilor publice.  În prezent, concursurile pentru ocuparea funcțiilor publice se organizează de fiecare autoritate și instituție publică în parte conform competenței stabilite la art. 618 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare.  Conform art. 21 alin. (1) din Hotărârea Guvernului nr. 611/2008, cu modificările și completările ulterioare, autoritățile și instituțiile publice au obligația de a înștiința Agenția Națională a Funcționarilor Publici cu privire la organizarea unui concurs. Alineatul (2) al aceluiași articol stabilește informațiile care se transmit Agenției odată cu înștiințarea. Astfel, potrivit actualelor reglementări pe site-ul Agenției se afișează anunțul de concurs, în timp ce pe site-ul autorității sau instituției publice organizatoare a concursului, odată cu anunțul de concurs se afișează și bibliografia, tematica, atribuțiile stabilite în fișa postului, precum și alte date necesare desfășurării concursului.  În practică, Agenția a fost sesizată în nenumărate rânduri cu privire la faptul că pe site-ul autorităților și instituțiilor publice organizatoare a concursurilor nu se regăsesc toate informațiile obligatoriu a fi postate. În acest context, pentru aplicare unitară și pentru asigurarea transparenței în ceea ce privește organizarea concursurilor considerăm necesar ca anunțurile de concurs postate pe site-ul Agenției să fie completate cu toate informațiile prevăzute la art. 39 alin. (2) din Hotărârea Guvernului nr. 611/2008, cu modificările și completările ulterioare.  Conform actualelor reglementări, bibliografia și tematica pentru concurs se stabilesc de către conducătorul autorității sau instituției publice și cuprinde acte normative, lucrări, articole de specialitate sau surse de informare şi documentare expres indicate, cu relevanţă pentru funcţia publică pentru care se organizează concursul. Au fost întâlnite situații în care bibliografia stabilită pentru concurs cuprindea peste 30 de surse bibliografice, fără a oferi însă o orientare candidaților cu privire la aspectele relevante, prin stabilirea tematicii. Precizăm că Agenției i-au fost transmise sesizări cu privire la faptul că unele autorități și instituții publice stabilesc o bibliografie pentru concurs foarte cuprinzătoare din punct de vedere al numărului de acte normative, care nu poate fi parcursă în intervalul de timp de la publicarea anunțului de concurs la data stabilită pentru proba scrisă. În acest mod, pe de o parte se descurajează înscrierea la concurs a persoanelor care doresc să acceadă la o funcție publică, iar pe de altă parte se limitează șansele de ocupare a postului/posturilor. În acest sens, considerăm necesară identificarea unei soluții legislative care să prevină astfel de situații și care să vină în sprijinul candidaților.  Art. 31 alin. (4) din Hotărârea Guvernului nr. 611/2008, cu modificările și completările ulterioare, prevede posibilitatea testării competențelor specifice necesare ocupării unei funcții publice doar în cadrul probei/probelor suplimentare. Având în vedere faptul că art. 618 alin. (12) din Ordonanța de urgență a Guvernului nr. 57/2019, cu modificările și completările ulterioare, prevede posibilitatea testării competențelor specifice și în cadrul probei scrise sau a probei de interviu a concursului pentru ocuparea unei funcții publice este necesară modificarea art. 31 alin. (4) din Hotărârea Guvernului nr. 611/2008, cu modificările și completările ulterioare, în vederea corelării cu prevederile de nivel primar.  Referitor la publicitatea concursului, aceasta se realizează pe site-ul Agenției și al instituției sau autorității publice organizatoare a concursului, precum și prin alte forme de publicitate suplimentare. Dat fiind faptul că postarea anunțului de concurs de către alți furnizori de servicii de publicitate presupune costuri suplimentare, suportate de la bugetul de stat, este necesară reglementarea expresă a acestei posibilități.  Potrivit actualelor reglementări dovada vechimii în specialitatea studiilor necesare ocupării funcției publice se face pe baza carnetului de muncă și sau a adeverinței eliberate de angajator pentru perioada lucrată. Având în vedere faptul că, în practică, numeroase adeverințe nu respectă formatul stabilit în Anexa nr. 4D la Hotărârea Guvernului nr. 611/2008, cu modificările și completările ulterioare, pentru calcularea în mod corect a vechimii în specialitatea studiilor este necesar să se aibă în vedere inclusiv perioada de desfășurare a activității, nivelul și specialitatea studiilor, durata timpului de muncă și perioadele de suspendare a activității care nu constituie vechime în muncă. În acest context, se impune modificarea textului legal care reglementează informațiile necesar a fi prezentate în cuprinsul adeverinței care atestă vechimea în specialitate, eliberată într-un alt format decât cel prevăzut în Anexa nr. 4D. De asemenea, pentru corelare cu terminologia utilizată la art. 34 alin. (5) din Legea nr. 53/2003 privind Codul muncii, republicată, cu modificările și completările ulterioare, este necesară modificarea art. 49 alin. (1) lit. f) și a alin. (12) al aceluiași articol din Hotărârea Guvernului nr. 611/2008, cu modificările și completările ulterioare, astfel încât acestea să facă referire și la un alt tip de document decât adeverința prin care să poată fi dovedită vechimea în specialitate.  La 1 ianuarie 2022 au intrat în vigoare prevederile art. 21 din Ordonanța de urgență a Guvernului nr. 41/2016 privind stabilirea unor măsuri de simplificare la nivelul administraţiei publice centrale şi pentru modificarea şi completarea unor acte normative, aprobată cu modificări prin Legea nr. 179/2017, cu completările ulterioare. Conform articolului în discuție “se interzice instituțiilor publice şi organelor de specialitate ale administraţiei publice centrale să solicite persoanelor fizice sau persoanelor juridice, în vederea soluţionării cererilor pentru furnizarea unui serviciu public, copii de pe avize sau alte documente care au fost emise de către instituţii publice sau organe de specialitate ale administraţiei publice centrale”. Având în vedere că în cuprinsul Hotărârii Guvernului nr. 611/2008, cu modificările și completările ulterioare sunt cuprinse norme care se pot circumscrie prevederilor anterior citate, este necesară armonizarea reglementărilor referitoare la documentele din dosarul de concurs pentru ocuparea unei funcții publice cu cele ale actului normativ superior. Totodată, pentru implementarea măsurilor prevăzute de Ordonanța de urgență a Guvernului nr. 41/2016, aprobată cu modificări prin Legea nr. 179/2017, cu completările ulterioare, se impune și modificarea formularului de înscriere la concursul pentru ocuparea unei funcții publice.  Conform art. 57 alin. (2) din Hotărârea Guvernului nr. 611/2008, cu modificările și completările ulterioare, în cadrul probei de interviu a concursului pentru ocuparea unei funcții publice, întrebările și răspunsurile pot fi consemnate sau înregistrate. Dat fiind faptul că, în practică, au fost semnalate unele cazuri de fraudare cu privire la desfășurarea probei scrise, este necesară stabilirea posibilității înregistrării audio-video a acestei probe. De asemenea, pentru claritatea normelor în procesul de aplicare și asigurarea unei reglementări unitare, este necesară modificarea art. 57 alin. (2) din Hotărârea Guvernului nr. 611/2008, cu modificările și completările ulterioare, care dispun cu privire la înregistrarea probei de interviu a concursului pentru ocuparea unei funcții publice și reglementarea unor dispoziții comune, într-o secțiune separată, referitoare la înregistrarea probelor de concurs, cu excepția probei de selecție a dosarelor de concurs.  În prezent, pentru desfășurarea probei scrise, fiecare membru al comisiei de concurs propune cel puțin 3 subiecte pe baza cărora se întocmesc seturile de subiecte care vor fi prezentate candidaților. Având în vedere sursele bibliografice numeroase stabilite pentru concurs, precum și pentru corelare cu propunerea de reglementare formulată cu privire la competența reprezentantului Agenției în cadrul comisiei de concurs de testare a cunoștințelor generale ale candidatului în domeniul administraţiei publice, precum şi cunoaşterea tematicilor privind respectarea demnităţii umane, protecţia drepturilor şi libertăţilor fundamentale ale omului, prevenirea şi combaterea incitării la ură şi discriminare, apreciem necesar a se stabili că fiecare membru din comisia de concurs, cu excepția reprezentantului Agenției, desemnat în condițiile prevăzute la art. 618 alin. (5) și (6) din Ordonanța de urgență a Guvernului nr. 57/2019, cu modificările și completările ulterioare, după caz, are obligația de a propune cel puțin un subiect pentru fiecare act normativ, lucrare, articol de specialitate sau sursă de informare şi documentare, cuprinse, după caz, în bibliografia și tematica stabilite pentru concurs.  În practică, în cadrul probei scrise, s-a constatat o abordare neunitară în ceea ce privește repartizarea punctajului acordat subiectului formulat de reprezentantul Agenției în comisiile de concurs. De asemenea, s-au întâlnit situații în care autoritatea sau instituția publică organizatoare a concursurilor a solicitat reprezentantului Agenției formularea propunerilor de subiecte din cuprinsul întregii bibliografii obligatorii stabilită la art. 22 alin. (3) din Hotărârea Guvernului nr. 611/2008, cu modificările și completările ulterioare. În acest context, se impune identificarea unor soluții legislative care să permită o abordare, unitară și transparentă cu privire la stabilirea propunerilor de subiecte din partea reprezentantului Agenției în comisia de concurs.  Având în vedere faptul că la nivelul Agenției Naționale a Funcționarilor Publici a fost dezvoltată și implementată o aplicație informatică de extragere aleatorie a propunerilor de subiecte formulate de membrii comisiilor de concurs pentru concursurile organizate în cadrul Agenției, iar parte din autoritățile și instituțiile publice și-au arătat deschiderea în vederea utilizării acestei aplicații, este necesară reglementarea expresă a acestei posibilități.  Utilizarea acestei aplicații informatice se circumscrie și cerinței de promovare a integrității necesară în modul de formulare a subiectelor de către membrii comisiilor de concurs și de stabilire a variantelor de subiecte care vor fi extrase de candidați. În acest sens, invocăm și documentele strategice privind:   * Strategia naţională împotriva criminalităţii organizate 2021-2024 aprobată prin Hotărârea Guvernului nr. 930/2021, care prevede în cuprinsul Obiectivului strategic nr. 1 creşterea capacităţii de prevenire a fenomenului şi a rezilienţei prin promovarea integrității în funcția publică, precum și consolidarea profesionalismului în cariera personalului din sectorul public prin optimizarea criteriilor şi a modalităţilor de selecţie, evaluare şi promovare a personalului autorităţilor şi instituţiilor statului relevante pentru domeniul de aplicare a acestei strategii; * Strategia naţională anticorupţie 2021-2025 aprobată prin Hotărârea Guvernului nr. 1269/2021 care prevede ca măsură pentru îndeplinirea Obiectivului general nr. 1 - Creşterea gradului de implementare a măsurilor de integritate la nivel organizaţional, respectiv Obiectivului specific nr. 1.1. Implementarea măsurilor de integritate la nivel național, îmbunătăţirea criteriilor de selecţie, promovare şi/sau recompensare a persoanelor aflate în funcţii publice, prin consolidarea garanţiilor de integritate, luând în calcul inclusiv abaterile de la normele etice, iar în cadrul Obiectivului general nr. 2 - Reducerea impactului corupţiei asupra cetăţenilor, una dintre măsurile menționate referindu-se la consolidarea profesionalismului în cariera personalului din sectorul public, inclusiv prin aplicarea efectivă a mecanismelor de evaluare a performanţelor, evitarea numirilor temporare în funcţiile publice de conducere, transparentizarea procedurilor de recrutare în sectorul public şi asigurarea stabilităţii funcţiei publice.   Prin proiectul „Dezvoltarea unui sistem de management unitar al resurselor umane din administrația publică”, SIPOCA 136, Agenția a achiziționat 5 pachete de echipamente asistive și de acces destinate facilitării accesului persoanelor cu dizabilități la concursurile de recrutare pentru ocuparea funcţiilor publice pentru care îndeplinesc condiţiile generale şi specifice de participare stabilite. Având în vedere prevederile art. 472 alin. (2) din Ordonanța de urgență a Guvernului nr. 57/2019, cu modificările și completările ulterioare, potrivit cărora „Autoritățile şi instituţiile publice organizatoare au obligaţia de a asigura accesul neîngrădit al persoanelor cu dizabilităţi la concursul pentru ocuparea unei funcţii publice, cu respectarea legislaţiei în vigoare” și faptul că nu toate autoritățile și instituțiile publice au achiziționat astfel de dispozitive, este necesară reglementarea posibilității Agenției de punere la dispoziția autorităților și instituțiilor publice organizatoare a concursurilor a echipamentelor de accesibilizare, în situația în care la concursurile pentru ocuparea unor funcții publice se înscriu și sunt admise la proba de selecție a dosarelor de înscriere la concurs persoane cu dizabilități vizuale iar autoritatea sau instituția publică nu dispune de astfel de echipamente.  Referitor la termenul actual reglementat la art. 128 din Hotărârea Guvernului nr. 611/2008, cu modificările și completările ulterioare, pentru emiterea actului administrativ de numire în funcția publică de nivel superior a funcționarului public, ca urmare a promovării concursului sau examenului de promovare în grad profesional, au fost semnalate dificultăți în aplicare date de faptul că transformarea postului afectează structura organizatorică a autorității sau instituției publice, ceea ce presupune aprobarea acesteia prin adoptarea unei hotărâri a consiliului județean/local sau, după caz, avizarea structurii organizatorice de către ANFP. În acest sens este necesară modificarea evenimentului juridic de la care începe să curgă termenul de emitere a actului administrativ în discuție.  Anexa nr. 1 la Hotărârea Guvernului nr. 611/2008, cu modificările și completările ulterioare, prevede la secțiunea *Condiţii specifice pentru ocuparea postului* punctul 5, rubrica abilităţi, calităţi şi aptitudini necesare. Întrucât la nivelul Agenției au fost transmise solicitări cu privire la necesitatea testării unor abilități cognitive ale candidaților pentru ocuparea unei funcții publice, este necesară modificarea fișei postului, prin includerea unor astfel de abilități cognitive la rubrica condiții specifice pentru ocuparea postului. | | | | | | | |
| 2. Schimbări preconizate | Prin prezentul proiect de act normativ se propune modificarea art. 21 alin. (2) din Hotărârea Guvernului nr. 611/2008, cu modificările și completările ulterioare, în sensul completării informațiilor care se transmit Agenției odată cu înștiințarea. Astfel, se propune ca înștiințarea cu privire la organizarea unui concurs să fie însoțită inclusiv de bibliografia și tematica stabilită pentru concurs și atribuțiile prevăzute în fișa postului. Soluția legislativă reprezintă doar un mecanism de asigurare unitară a transparenței anunțului de concurs și nu presupune un proces de avizare sau verificare suplimentară din partea Agenției Naționale a Funcționarilor Publici.  Pentru asigurarea unei corelări mai strânse între bibliografia stabilită pentru concurs și postul/posturile scoase la concurs, propunem modificarea art. 22 alin. (1) din Hotărârea Guvernului nr. 611/2008, cu modificările și completările ulterioare, în sensul reglementării exprese a faptului că aceasta se stabilește inclusiv prin raportare la atribuțiile prevăzute în fișa postului. De asemenea, pentru descurajarea stabilirii unui număr foarte mare de surse bibliografice și pentru a veni în sprijinul candidaților, prin proiect se propune stabilirea obligatorie a tematicii concursului pe baza bibliografiei, precum și formularea a cel puțin o propunere de subiect pentru fiecare act normativ, lucrare, articol de specialitate sau sursă de informare şi documentare cuprinse, după caz, în bibliografia și tematica stabilită pentru concurs, de către fiecare membru din comisia de concurs.  În vederea corelării cu prevederile art. 618 alin. (12) din Ordonanța de urgență a Guvernului nr. 57/2019, cu modificările și completările ulterioare, prin proiect se propune modificarea art. 31 alin. (4) din Hotărârea Guvernului nr. 611/2008, cu modificările și completările ulterioare, în sensul reglementării posibilității testării competențelor specifice necesare ocupării unei funcții publice și în cadrul probei scrise sau a probei de interviu a concursului pentru ocuparea unei funcții publice.  Pentru corelare cu măsurile propuse, referitoare la posibilitatea înregistrării audio-video a probelor de concurs, precum și pentru asigurarea unei informări corecte și complete a candidaților, prin proiect se propune ca pe pagina de internet a autorităţii sau instituţiei publice organizatoare a concursului, precum și pe site-ul Agenției, la secţiunea special creată în acest scop, să se afișeze inclusiv informații cu privire la înregistrarea probelor de concurs.  Pentru atragerea unui număr cât mai mare de candidați, prin proiect se propune modificarea alin. (3) al art. 39 din Hotărârea Guvernului nr. 611/2008, cu modificările și completările ulterioare, în sensul precizării exprese că asigurarea publicității anunțului de concurs se poate realiza inclusiv prin contractare de servicii de publicitate, în condițiile prevăzute de legislația privind achizițiile publice.  Având în vedere prevederile art. 424 alin. (3) din Ordonanța de urgență a Guvernului nr. 57/2019, cu modificările și completările ulterioare, pentru calcularea în mod corect și documentat a vechimii în specialitatea studiilor necesare ocupării funcției publice, prin proiect se propune modificarea art. 49 alin. (12) din Hotărârea Guvernului nr. 611/2008, cu modificările și completările ulterioare, în sensul completării informațiilor minimale necesar a fi prezentate în cuprinsul adeverinței care atestă vechimea în specialitate, cu prevederi referitoare la perioada de desfășurare a activității, nivelul și specialitatea studiilor, durata timpului de muncă și perioadele de suspendare a activității care nu constituie vechime în muncă. Totodată, pentru corelare cu terminologia utilizată la art. 34 alin. (5) din Legea nr. 53/2003, republicată, cu modificările și completările ulterioare, este necesară modificarea art. 49 alin. (1) lit. f) din Hotărârea Guvernului nr. 611/2008, cu modificările și completările ulterioare, astfel încât acestea să facă referire și la un alt tip de document decât carnetul de muncă și adeverința prin care să poată fi dovedită vechimea în specialitate.  În vederea armonizării cu prevederile art. 21 din Ordonanța de urgență a Guvernului nr. 41/2016, aprobată cu modificări prin Legea nr. 179/2017, cu completările ulterioare, prin proiectul de act normativ se propun următoarele evenimente legislative asupra Hotărârii Guvernului nr. 611/2008, cu modificările și completările ulterioare:   * completarea art. 49 cu alineatul (13), în vederea reglementării obligației autorităților și instituțiilor publice de eliberare a copiei adeverinței care atestă vechimea în muncă și în specialitate, pentru candidații la concursurile pentru ocuparea unei funcții publice pentru care are/a avut calitatea de angajator; * modificarea alin. (4) al art. 49, în sensul instituirii obligației autorităților și instituțiilor publice organizatoare a concursurilor pentru ocuparea unei funcții publice de a solicita extrasul de pe cazierul judiciar al candidaților înscriși la concurs; * modificarea alin. (3) al art. 50, pentru reglementarea obligației membrilor comisiei de concurs de solicitare a clarificărilor asupra dosarelor de concurs depuse pentru ocuparea unei funcții publice, în primele două zile lucrătoare din perioada prevăzută la alin. (1) al aceluiași articol, prevăzută pentru selecția dosarelor de concurs, astfel încât, dacă este cazul, să se asigure timpul necesar autorităților și instituțiilor publice care au/au avut calitatea de angajator pentru transmiterea clarificărilor; * modificarea formularului de înscriere la concursul pentru ocuparea unei funcții publice în sensul includerii declarației pe propria răspundere de îndeplinire a condiției pentru ocuparea funcției publice prevăzută la art. 465 alin. (1) lit. h) din Ordonanța de urgență a Guvernului nr. 57/2019, cu modificările și completările ulterioare, precum și cu exprimarea consimțământului referitor la solicitarea de către autoritatea sau instituția publică organizatoare a concursului a adeverinței care să ateste vechimea în muncă și în specialitatea studiilor, dacă este cazul.   Pentru aplicarea unor măsuri prevăzute în cuprinsul Strategiei naţionale împotriva criminalităţii organizate 2021-2024 aprobată prin Hotărârea Guvernului nr. 930/2021, cu privire la promovarea integrității în funcția publică, precum și consolidarea profesionalismului în cariera personalului din sectorul public prin optimizarea criteriilor şi a modalităţilor de selecţie, evaluare şi promovare a personalului autorităţilor şi instituţiilor statului, precum și pentru aplicarea măsurilor prevăzute în cuprinsul Strategiei naţionale anticorupţie 2021-2025 aprobată prin Hotărârea Guvernului nr. 1269/2021, cu privire la îmbunătăţirea criteriilor de selecţie, promovare şi/sau recompensare a persoanelor aflate în funcţii publice și consolidarea profesionalismului în cariera personalului din sectorul public, inclusiv prin aplicarea efectivă a mecanismelor de transparentizare a procedurilor de recrutare în sectorul public şi asigurarea stabilităţii funcţiei publice, precum și pentru creșterea capacității de prevenire a fenomenului de corupție și a rezilienței prin promovarea integrității în funcția publică, prezentul proiect reglementează printre altele și posibilitatea utilizării de către autoritățile și instituțiile publice în cadrul cărora sunt organizate concursuri pentru ocuparea unor funcții publice a aplicației informatice pentru extragerea aleatorie a propunerilor de subiecte, pusă la dispoziție, cu titlu gratuit, de Agenția Națională a Funcționarilor Publici.  În vederea utilizării aplicației informatice de extragere a subiectelor de către autoritățile și instituțiile publice, între Agenție și acestea, se încheie un protocol de colaborare prin care se stabilesc condițiile de utilizare și perioada.  Totodată, pentru descurajarea și prevenirea manifestării unor situații de fraudare a probei/probelor suplimentare și a probei scrise a concursurilor pentru ocuparea unei funcții publice, prin prezentul proiect se reglementează posibilitatea autorităților și instituțiilor publice de înregistrare audio-video a acestora. Pentru unitate de reglementare, prin proiect a fost introdusă o nouă secțiune referitoare la înregistrarea probelor de concurs, în cadrul căreia au fost stabilite norme minimale. Corelativ, în vederea unității de reglementare proiectul conține o propunere de modificare a alin. (2) al art. 57 din Hotărârea Guvernului nr. 611/2008, cu modificările și completările ulterioare, în sensul trimiterii la norma legală în condițiile căreia se realizează înregistrarea interviului, prevăzută în cuprinsul secțiunii referitoare la înregistrarea probelor de concurs. Totodată, prin proiect s-a reglementat ca procedura și condițiile tehnice pentru realizarea și stocarea înregistrării probelor de concurs, precum și condițiile de acces la înregistrare să se stabilească prin ordin al președintelui Agenției care se publică în Monitorul Oficial al României, Partea I, în termen de 60 de zile calendaristice de la data intrării în vigoare a prezentei hotărâri.  Pentru aplicare unitară și transparență în derularea probei scrise a concursurilor pentru ocuparea funcțiilor publice, prin proiect se propun următoarele:   * fiecare membru al comisiei de concurs propune cel puțin un subiect pentru fiecare act normativ, lucrare, articol de specialitate sau sursă de informare şi documentare cuprinse, după caz, în bibliografia și tematica pentru concurs, pe baza cărora să se întocmească seturile de subiecte care vor fi prezentate candidaților; * reprezentantul Agenției în cadrul comisiei de concurs va formula propuneri de subiecte prin care să fie testate cunoștințele generale ale candidatului în domeniul administraţiei publice, precum şi cunoaşterea tematicilor privind respectarea demnităţii umane, protecţia drepturilor şi libertăţilor fundamentale ale omului, prevenirea şi combaterea incitării la ură şi discriminare și care reprezintă 25% din punctajul maxim stabilit al probei scrise; * propunerile de subiecte formulate de membrii comisiei de concurs sau, după caz, de reprezentantul Agenției în cadrul comisiei de concurs se extrag aleatoriu prin instrumentele informatice puse la dispoziția autorităților și instituțiilor publice organizatoare a concursurilor de către Agenția Națională a Funcționarilor Publici; * în măsura în care autoritatea sau instituția publică solicită utilizarea instrumentelor informatice pentru extragerea aleatorie a propunerilor de subiecte, Agenția va pune la dispoziție aceste instrumente, în vederea extragerii propunerilor de subiecte formulate de ceilalți membri în comisia de concurs, pentru care Agenția desemnează reprezentant în condițiile legii.   Instrucțiunile privind utilizarea instrumentelor informatice pentru extragerea propunerilor de subiecte de către reprezentanții Agenției în cadrul comisiei de concurs sau, după caz, de către membrii comisiei de concurs se aprobă prin ordin al președintelui Agenției, care se publică în Monitorul Oficial al României, Partea I.  Pentru sprijinul autorităților și instituțiilor publice organizatoare a concursurilor care nu dețin echipamente de accesibilizare, prin proiect se propune reglementarea expresă a solicitării punerii la dispoziție, cu titlu gratuit, a acestor echipamente de către Agenție. Astfel, prin proiect au fost reglementate norme cu privire la termenul de transmitere a solicitării de punere la dispoziție a echipamentelor de accesibilizare, condițiile în care echipamentele pot fi puse la dispoziție, precum și cu privire la sumele necesare pentru asigurarea cheltuielilor de transport, cazare şi masă, în condiţiile legislaţiei specifice, pentru reprezentantul Agenției Naționale a Funcționarilor Publici.  În vederea utilizării echipamentelor de accesibilizare de către autoritățile și instituțiile publice, între Agenție și acestea, se încheie un protocol de colaborare prin care se stabilesc condițiile de utilizare și perioada.  În vederea asigurării termenului corespunzător pentru emiterea actului administrativ de numire în funcția publică de nivel superior a funcționarului public, ca urmare a promovării concursului sau examenului de promovare în grad profesional, prin proiect se propune modificarea alin. (2) al art. 128 din Hotărârea Guvernului nr. 611/2008, cu modificările și completările ulterioare, în sensul prevederii faptului că acesta curge de la data transformării postului ocupat de funcționarul public ca urmare a promovării concursului sau examenului de promovare în grad profesional, în condițiile legii.  Pentru asigurarea posibilității testării unor abilități cognitive ale candidaților pentru ocuparea unei funcții publice, este necesară modificarea Anexa nr. 1 la Hotărârea Guvernului nr. 611/2008, cu modificările și completările ulterioare, prin includerea unor astfel de abilități cognitive la rubrica condiții specifice pentru ocuparea postului. | | | | | | | |
| 3. Alte informaţii | Proiectul de act normativ nu se referă la acest subiect. | | | | | | | |
| ***Secţiunea a 3-a***  ***Impactul socioeconomic al proiectului de act normativ*** | | | | | | | | |
| 1. Impactul macroeconomic | | Proiectul de act normativ nu se referă la acest subiect. | | | | | | |
| 11. Impactul asupra mediului concurenţial si domeniului ajutoarelor de stat | | Proiectul de act normativ nu se referă la acest subiect. | | | | | | |
| 2. Impactul asupra mediului de afaceri | | Proiectul de act normativ nu se referă la acest subiect. | | | | | | |
| 21.Impactul asupra sarcinilor administrative | | Dat fiind faptul că atât aplicația informatică propusă pentru extragerea aleatorie a subiectelor formulate de membrii comisiei de concurs sau, după caz, de reprezentantul Agenției în comisiile de concurs, cât și pachetele asistive vor fi puse la dispoziția autorităților și instituțiilor publice de către Agenție, proiectul nu are un impact semnificativ asupra bugetului general consolidat al autorităților și instituțiilor publice. Costuri administrative suplimentare vor fi generate în situația în care punerea la dispoziție a echipamentelor de accesibilizare se va realiza în altă localitate decât în municipiul București, sens în care autoritatea sau instituția publică organizatoare a concursului va suporta cheltuielile de deplasare și, după caz, cazare pentru reprezentantul Agenției. | | | | | | |
| 22. Impactul asupra întreprinderilor micii și mijlocii | | Proiectul de act normativ nu se referă la acest subiect | | | | | | |
| 3. Impactul social | | Proiectul de act normativ are ca scop remedierea unor deficiențe ale cadrului legislativ constatate în practică, stabilirea unor proceduri unitare și transparente cu privire la desfășurarea probei scrise a concursului pentru ocuparea unei funcții publice, precum și facilitarea accesului persoanelor cu dizabilități în funcția publică, ceea ce are un impact pozitiv asupra accesului în funcția publică.  De asemenea, prin armonizarea cu prevederile art. 21 din Ordonanța de urgență a Guvernului nr. 41/2016, aprobată cu modificări prin Legea nr. 179/2017, cu completările ulterioare, se estimează că proiectul va contribui la simplificarea procesului de depunere a dosarelor de concurs pentru candidați. | | | | | | |
| 4. Impactul asupra mediului | | Proiectul de act normativ nu se referă la acest subiect. | | | | | | |
| 5. Alte informații | | Proiectul de act normativ nu se referă la acest subiect. | | | | | | |
| ***Secţiunea a 4-a***  ***Impactul financiar asupra bugetului general consolidat, atât pe termen scurt, pentru anul curent, cât și pe termen lung (pe 5 ani)*** | | | | | | | | |
| - mii lei -| | | | | | | | | |
| Indicatori | | | Anul curent  2022 | Următorii 4 ani  2023 2024 2025 2026 | | | | Media pe 5 ani |
| 1 | | | 2 | 3 | 4 | 5 | 6 | 7 |
|  | | |  |  |  |  |  |  |
| 1. Modificări ale veniturilor bugetare plus/minus, din care:  a) buget de stat, din acesta  (i) impozit pe profit  (ii) impozit pe venit  b) bugete locale  (i) impozit pe profit  c) bugetul asigurărilor sociale de stat:  (i) contribuţii de asigurări | | |  |  |  |  |  |  |
| 2. Modificări ale cheltuielilor bugetare, plus/minus, din care  a) buget de stat, din acesta  (i) cheltuieli de personal  (ii) bunuri şi servicii  b) bugete locale  (i) cheltuieli de personal  (ii) bunuri și servicii  c) bugetul asigurărilor sociale de stat:  (i) cheltuieli de personal  (ii) bunuri și servicii | | |  |  |  |  |  |  |
| 3. Impact financiar, plus/minus, din care:  a) buget de stat  b) bugete locale | | |  |  |  |  |  |  |
| 4. Propuneri pentru acoperirea creşterii cheltuielilor bugetare | | |  |  |  |  |  |  |
| 5. Propuneri pentru a compensa reducerea veniturilor bugetare | | |  |  |  |  |  |  |
| 6. Calcule detaliate privind fundamentarea modificărilor veniturilor și/sau cheltuielilor bugetare | | |  |  |  |  |  |  |
| 7. Alte informaţii | | | Proiectul de act normativ nu se referă la acest subiect. | | | | | |
| ***Secţiunea a 5-a***  ***Efectele proiectului de act normativ asupra legislaţiei în vigoare*** | | | | | | | | |
| 1. Măsuri normative necesare pentru aplicarea prevederilor proiectului de act normativ:  a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ  b) acte normative ce urmează a fi elaborate în vederea implementării noilor dispoziţii. | | | În termen de 60 de zile calendaristice de la data intrării în vigoare a prezentei hotărâri va fi elaborat și aprobat Ordinul președintelui Agenției Naționale a Funcționarilor Publici pentru aprobarea Instrucțiunilor privind utilizarea instrumentelor informatice pentru extragerea propunerilor de subiecte de către reprezentanții Agenției în cadrul comisiei de concurs sau, după caz, de către membrii comisiei de concurs.  În termen de 60 de zile calendaristice de la data intrării în vigoare a prezentei hotărâri va fi elaborat și aprobat Ordinul președintelui Agenției Naționale a Funcționarilor Publici pentru aprobarea procedurii și condițiilor tehnice pentru înregistrarea probelor de concurs, accesul la înregistrarea probelor de concurs și stocarea înregistrării. | | | | | |
| 11.. Compatibilitatea proiectului de act normativ cu legislaţia în domeniul achiziţiilor publice. | | | Proiectul de act normativ nu se referă la acest subiect. | | | | | |
| 2. Conformitatea proiectului de act normativ cu legislaţia comunitară în cazul proiectelor ce transpun prevederi comunitare | | | Proiectul de act normativ nu se referă la acest subiect. | | | | | |
| 3. Măsuri normative necesare aplicării directe a actelor normative comunitare | | | Proiectul de act normativ nu se referă la acest subiect. | | | | | |
| 4. Hotărâri ale Curţii de Justiţie a Uniunii Europene | | | Proiectul de act normativ nu se referă la acest subiect. | | | | | |
| 5. Alte acte normative și/sau documente internaţionale din care decurg angajamente | | | Proiectul de act normativ nu se referă la acest subiect. | | | | | |
| 6. Alte informaţii | | | Proiectul de act normativ nu se referă la acest subiect. | | | | | |
| ***Secţiunea a 6-a***  ***Consultările efectuate în vederea elaborării proiectului de act normativ*** | | | | | | | | |
| 1. Informaţii privind procesul de consultare cu organizaţii neguvernamentale, institute de cercetare și alte organisme implicate | | | Proiectul de act normativ nu se referă la acest subiect. | | | | | |
| 2. Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ | | | Proiectul de act normativ nu se referă la acest subiect. | | | | | |
| 3. Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | | | Proiectul de act normativ nu se referă la acest subiect. | | | | | |
| 4. Consultările desfăşurate în cadrul consiliilor interministeriale, în conformitate cu prevederile Hotărârii Guvernului [nr. 750/2005](lnk:HOT%20GUV%20750%202005%200" \o "Hotărâre nr. 750/2005 - Guvernul României) privind constituirea consiliilor interministeriale permanente | | | Proiectul de act normativ nu se referă la acest subiect. | | | | | |
| 5. Informaţii privind avizarea de către:  a) Consiliul Legislativ  b) Consiliul Suprem de Apărare a Ţării  c) Consiliul Economic şi Social  d) Consiliul Concurenţei  e) Curtea de Conturi | | | Proiectul necesită avizul Consiliului Legislativ.  Proiectul necesită avizul Consiliului Economic şi Social. | | | | | |
| 6. Alte informaţii | | | Proiectul de act normativ nu se referă la acest subiect. | | | | | |
| ***Secţiunea a 7-a***  ***Activităţi de informare publică privind elaborarea şi implementarea proiectului de act normativ*** | | | | | | | | |
| 1. Informarea societăţii civile cu privire la necesitatea elaborării proiectului de act normativ | | | În aplicarea Legii nr. 52/2003 privind transparenţa decizională în administraţia publică, republicată, proiectul de act normativ, împreună cu nota de fundamentare aferentă, au fost afișate atât pe pagina de internet a Ministerului Dezvoltării, Lucrărilor Publice și Administrației, la secțiunea „Transparență decizională/Consultări publice/Proiecte de acte normative cu caracter general”, în data de ............, cât și pe pagina de internet a Agenției Naționale a Funcționarilor Publici, la secțiunea ”Transparență decizională/Proiecte de acte normative”, în data de ..............  De asemenea, proiectul de act normativ va fi dezbătut și în ședința Comisiei de Dialog Social constituită la nivelul Ministerului Dezvoltării, Lucrărilor Publice și Administrației. | | | | | |
| 2. Informarea societății civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | | | Proiectul de act normativ nu se referă la acest subiect. | | | | | |
| 3. Alte informaţii | | | Proiectul de act normativ nu se referă la acest subiect. | | | | | |
| ***Secţiunea a 8-a***  ***Măsuri de implementare*** | | | | | | | | |
| 1. Măsurile de punere în aplicare a proiectului de act normativ de către autorităţile administraţiei publice centrale şi/sau locale - înfiinţarea unor noi organisme sau extinderea competențelor instituţiilor existente | | | Proiectul de act normativ nu se referă la acest subiect. | | | | | |
| 2. Alte informaţii | | | Proiectul de act normativ nu se referă la acest subiect | | | | | |

Faţă de cele prezentate, în temeiul art. 108 din Constituţia României, republicată a fost elaborat *proiectul de Hotărâre a Guvernului pentru modificarea și completarea Hotărârii Guvernului nr. 611/2008 pentru aprobarea normelor privind organizarea şi dezvoltarea carierei funcţionarilor publici,* pe care îl supunem spre aprobare.

Ministrul dezvoltării, lucrărilor publice și administraţiei,

**CSEKE Attila Zoltán**

Preşedintele Agenţiei Naţionale a Funcţionarilor Publici

**Vasile-Felix COZMA**

**Avizăm favorabil:**

Viceprim-ministru

**KELEMEN Hunor**

Președintele Autorității Naţionale de Supraveghere a Prelucrării Datelor cu Caracter Personal

**Ancuța Gianina OPRE**

Ministrul muncii și solidarității sociale Ministrul finanțelor

**Marius-Constantin Budăi Adrian CÂCIU**

Ministrul justiţiei

**Marian-Cătălin PREDOIU**

**SECRETAR DE STAT**

**Vlad Ștefan NICULAE**

**SECRETAR GENERAL**

**Mona Mihaela DUMITRU**

**SECRETAR GENERAL ADJUNCT**

**Victor BANȚA**

**DIRECȚIA GENERALĂ JURIDICĂ, RELAȚIA CU PARLAMENTUL ȘI AFACERI EUROPENE**

**DIRECTOR GENERAL**

**Paul Ștefan NAIDIN**

**DIRECȚIA GENERALĂ MANAGEMENT FINANCIAR, RESURSE UMANE ȘI ADMINISTRATIV**

**Director general**

**Melania RUSNAC**

**DIRECȚIA GENERALĂ MANAGEMENT FINANCIAR, RESURSE UMANE ȘI ADMINISTRATIV**

**Director general adjunct**

**SZALLOS Nandor**

**DIRECȚIA RESURSE UMANE**

**Director**

**Cristinel Ștefan DONȚU**

**DIRECȚIA GENERALĂ ADMINISTRAȚIE PUBLICĂ**

**Director general**

**Daniel Iustin MARINESCU**

**DIRECȚIA PENTRU STRATEGII ȘI REFORME ÎN ADMINISTRAȚIA PUBLICĂ**

**Director**

**Sorin SOLOMON**